Stårheim kirke

Stårheim kirke er en langkirke fra 1864. Den ligger på Stårheim i Stad kommune i Vestland fylke.

Dagens kirke er den fjerde kirken som står på stedet. Den første kirken på Stårheim var et huskapell for høvdingen som bodde der. Denne regner man med ble bygget på 1100-tallet en gang, men man hører ikke om den før i 1338, da det blir fortalt at illgjerningsmenn hadde satt fyr på kirken. Kirken ble bygd opp igjen som en stavkirke som stod til rundt 1600 da det ble reist en tømmerkirke på Stårheim. Fra en synfaringsrapport fra 1686 vet vi at denne kirken var 19 meter lang og 9,5 meter bred. Denne kirken ble sterkt skadet i en brann i 1859, og det ble besluttet å bygge en ny kirke, til sterke protester fra soknestyret. Dagens kirke ble vigslet 4. desember 1864. Den står på samme grunnmur som den forrige kirken.

På kirkegården utenfor kirken står en minnestein for salmedikteren Matias Orheim som kom fra Stårheim og ligger gravlagt på kirkegården.

Litteratur 
 Aaraas, Margrethe Henden; Djupedal, Torkjell; Vengen, Sigurd; Forsund, Finn Borgen, På kyrkjeferd i Sogn og Fjordande – 1. Norfjord og Sunnfjord, Selja Forlag, Førde, 2000. ISBN 82-91722-13-7, Side 96-98

Eksterne lenker 
 Fylkesarkivet i Sogn og Fjordane
 Fylkesleksikon for Sogn og Fjordane
 Eid kirkelige fellesråd
 
 

Kirker i Stad
Kulturminner i Stad
Kirker i Nordfjord prosti
Religiøse byggverk fra 1864
1864 i Norge
Langkirker i Bjørgvin bispedømme